KOMISIJAS DIENESTU DARBA DOKUMENTS, IETEKMES NOVĒRTĒJUMA KOPSAVILKUMS Atruna. Šis ziņojums ir saistošs tikai Komisijas dienestiem, kas iesaistīti tā sagatavošanā, un neskar Komisijas turpmāko lēmumu galīgo redakciju. Pavaddokuments dokumentam Priekšlikums Eiropas Parlamenta un Padomes Direktīvai par dalībvalstu tiesību aktu saskaņošanu attiecībā uz radioiekārtu pieejamību tirgū /* SWD/2012/0300 final */





KOMISIJAS DIENESTU DARBA DOKUMENTS, IETEKMES NOVĒRTĒJUMA KOPSAVILKUMS Atruna. Šis ziņojums ir saistošs tikai Komisijas dienestiem, kas iesaistīti tā sagatavošanā, un neskar Komisijas turpmāko lēmumu galīgo redakciju. Pavaddokuments dokumentam Priekšlikums Eiropas Parlamenta un Padomes Direktīvai par dalībvalstu tiesību aktu saskaņošanu attiecībā uz radioiekārtu pieejamību tirgū Ievads Šai ietekmes novērtējuma ziņojumā tiek aplūkotas iespējas pārskatīt RTTI[1] direktīvu (Direktīva 1999/5/EK par radioiekārtām un telekomunikāciju termināla iekārtām[2]). Aplēsts, ka Direktīvas aptvertā tirgus vērtība ir EUR 63 miljrd. (2007), kas aptver cita starpā mobilos telefonus, mobilo tīklu raidītājus un stacionāro telefonu tīklus[3]. Direktīva ES līmenī saskaņo normatīvās prasības par veselības aizsardzību un nekaitīgumu, elektromagnētisko saderību un izvairīšanos no kaitīgiem traucējumiem. 1. Problēmas formulējums 1.1. Noteikumi tiek ievēroti nepietiekami Novērots, ka direktīvas prasības tiek pildītas nepietiekami. Pierādījumi, ko sniegušas ES tirgus uzraudzības iestādes (TUI), atklāj, ka pamatprasības izpildītas 28 %–56 % robežās, bet administratīvo prasību izpildes rādītāji ir vēl zemāki. Ierobežotās produktu un ražotāju izsekojamības dēļ TUI tiek nopietni apgrūtinātas efektīvi panākt noteikumu izpildi. Ja TUI nevar atrast atbildīgo kontaktpunktu, tai jāizskata visa izplatīšanas ķēde, lai sazinātos ar personu, kura atbild par produkta laišanu ES tirgū. Bez tam direktīva bieži vien ir neprecīza un pārlieku sarežģīta (sk. turpmāk 2.2. punktu), un ražotājiem diezgan jānopūlas, lai saprastu, kādi ir viņu pienākumi. 1.2. Ar direktīvas tiesību normām saistītie jautājumi Uzskata, ka direktīva ir pārāk sarežģīta un neprecīza. Daži no jautājumiem, kas tiek skaidroti atšķirīgi, ir šādi. · Vai 3. panta 2. punkta pamatprasības ("efektīvi izmantot radiosakaru spektru .., izvairoties no kaitējumu nodarošiem traucējumiem") piemērojamas tikai raidītājiem vai arī radioiekārtu uztveršanas veiktspējai. · Kā atšķiras pienākums piestiprināt "brīdinājuma zīmi" uz tādiem produktiem, kuriem ir noteikti lietošanas ierobežojumi, no pienākuma ziņot par tādu iekārtu laišanu tirgū, kuras darbojas neharmonizētās frekvenču joslās. Minēto un vēl citu neskaidrību dēļ direktīva netiek piemērota konsekventi un tiek traucēta iekšējā tirgus darbība. Direktīvā ir arī daudzi administratīvie noteikumi, un daži no tiem ir apšaubāmi, piemēram, uz iekārtas, iepakojuma un lietošanas instrukcijas jābūt CE zīmei, paziņotās struktūras identifikācijas numuram un brīdinājuma zīmei. 1.2.1. RTTI direktīvas darbības jomas jautājumi Nav skaidrs, kā direktīvu piemērot atsevišķās īpašu iekārtu kategorijās, piemēram, iekārtas, kas iestatāmas ar programmatūru, un ietaises, kas sastāv no vairākām komponentēm. Direktīva neatļauj paredzēt, ka iekārtām jābūt savietojamām ar palīgierīcēm, piemēram, lādētājiem. Tā kā brīvprātīgas ražošanas nozares vienošanās nav, nepietiekama savietojamība apgrūtina lietotājus un rada nevajadzīgus atkritumus[4]. Direktīvā ir ietverti uztvērēji (piemēram, GPS vai Galileo uztvērēji). No direktīvas darbības jomas ir izslēgti skaņas un televīzijas apraides uztvērēji un nolūka radioraidītāji, kas nenodrošina komunikāciju, piemēram, bezvadu lādētāji, un uz tiem attiecas EMC direktīva[5]. Juridisko nenoteiktību rada atšķirīgas juridiskās prasības, kas izvirzītas līdzīgām iekārtām. 1.3. Normatīvie šķēršļi, kas kavē inovatīvu radioiekārtu laišanu tirgū Lai jaunas radioiekārtas varētu nokļūt tirgū, tām jāatbilst RTTI direktīvas prasībām; te svarīgi ir divi jautājumi: · ar pārmērīgu kavēšanos tiek izstrādāti (pat vairākus gadus) saskaņotie standarti un ESOV[6] publicētas (līdz pat vienam gadam) norādes; · apstiprinātu noteikumu par spektra izmantošanu nav, tādēļ ir grūti saņemt paziņoto struktūru (PI) atzinumus. Citi jautājumi, kas skar inovāciju nonākšanu tirgū, neattiecas uz RTTI direktīvas darbības jomu un skar spektra nepietiekamu saskaņošanu Eiropas Savienībā un spektra izmatošanas salīdzinoši ilgo, sarežģīto un neskaidro pārdales kārtību. 1.4. Problēmas ietekmes sfēra · RTTI iekārtu lietotāji, publiskie pakalpojumi un sabiedrība, kas saskaras ar neatbilstīgām iekārtām · Ražotāji, kurus skar konkurence, kas tiek kropļota neatbilstīgu produktu dēļ, sarežģītā un neprecīzā direktīva un grūtības laist tirgū inovācijas · Tirgus uzraudzības iestādes, kuras saskaras ar grūtībām efektīvi panākt direktīvas noteikumu izpildi un ar juridisko nenoteiktību 2. Subsidiaritātes analīze Saskaņā ar 4. pantu Līgumā par Eiropas Savienības darbību (LESD) vienotais tirgus ir "dalītās kompetences" joma. Pārskatītās direktīvas pamatā ir LESD 26. pants (Iekšējais tirgus) un 114. pants (Tiesību aktu tuvināšana). Lai pielāgotu, skaidrotu un vienkāršotu tos noteikumus, kas šai jomā ir vienotā tirgus pamatā, nepieciešama ES līmeņa rīcība. To nevarēs paveikt pašas dalībvalstis. Plānotā jaunā prasība - ES līmenī reģistrēt ražotāju un/vai produktu - (A2., A3. un A4. risinājums) skartu visu ES tirgu; ir skaidrs, kādas priekšrocības tā sniegs salīdzinājumā ar līdzīgiem pasākumiem valsts līmenī. C2. risinājums skar spektra regulu — jomu, kas pārsvarā ir dalībvalstu kompetencē; tas aplūkots turpmāk tekstā. Citos apsvērtajos risinājumos var uzskatīt, ka ES tiesības rīkoties un pievienotā vērtība, ko sniegtu ES līmeņa rīcība, ir neviennozīmīgas. 3. Mērķi RTTI direktīvas pārskatīšanas mērķis ir nodrošināt direktīvas pamatprasību labāku īstenošanu. Tai jāsaglabā un jāuzlabo vienotais tirgus, jāizvairās no liekām izmaksām un lieka sloga, sevišķi mazajiem un vidējiem uzņēmumiem, un jāatbalsta inovācija. Šādi ir konkrētie un darbības mērķi. A Panākt labāku direktīvas noteikumu izpildi un ievērošanu · Pastiprināt uzņēmēju pienākumus un uzlabot juridiskos instrumentus, kas pieejami TUI, īpaši attiecībā uz produktu izsekojamību B Izveidot labu juridisko pamatu ar nolūku īstenot pamatprasības · Skaidrot, vienkāršot vai atcelt virkni noteikumu un administratīvo pienākumu; panākt labāku saderību ar citiem ES tiesību aktiem; · Atvieglot direktīvas piemērošanu dažām specifiskām tehnoloģijām; darīt iespējamu iekārtu un palīgierīču saskarņu saskaņošanu; · direktīvas darbības jomā iekļaut visas iekārtas, no kuru kaitējumu nodarošiem traucējumiem ir svarīgi izvairīties. C Novērst normatīvos šķēršļus ar nolūku laist tirgū inovatīvas radioiekārtas · Vienkāršot normatīvu lēmumu pieņemšanas procesu un mazināt ar to saistīto kavēšanos 4. Politiskie risinājumi 4.1. Risinājumi A mērķa sasniegšanai -Risinājums A0 — nekādu pārmaiņu. -Risinājums A1 ir saskaņā ar jauno tiesisko regulējumu (JTR) preču tirdzniecības jomā. -Risinājums A2 ietver risinājumu A1 un ražotāju pienākumu savu kontaktinformāciju reģistrēt centrālā ES reģistrācijas sistēmā. Uz visiem produktiem, ko laidīs ES tirgū, norāda unikālu uzņēmuma reģistrācijas numuru. -Risinājums A3 ietver risinājumu A1 un ražotāja pienākumu centrālā ES reģistrācijas sistēmā reģistrēt katru jauno produkta veidu un augšupielādēt daļu no tehniskās dokumentācijas. Uz katra attiecīgā produkta norāda produkta specifisko reģistrācijas numuru. -Risinājums A4 ietver risinājumu A1 un iespēju, ka Komisija, pamatojoties uz deleģētajām pilnvarām, ievieš produkta reģistrāciju (sk. risinājumu A3) dažām specifiskām iekārtu kategorijām, kurās nebūs panākta augsta līmeņa atbilstība. 4.2. Risinājumi B mērķa sasniegšanai -Risinājums B0 — nekādu pārmaiņu. -Risinājums B1 ietver direktīvas definīciju un pienākumu vienādošanu ar JTR preču iekšējā tirgus jomā, pašreiz problemātisko noteikumu skaidrošanu, izmantojot aktuālo "Direktīvas īstenošanas lietotāju pamācību", un dažu administratīvo pienākumu vienkāršošanu. -Risinājums B2 ietver risinājumu B1 un papildu noteikumu ieviešanu attiecībā uz dažām specifiskām tehnoloģijām, jaunu prasību par savietojamību ar palīgierīcēm un darbības jomas paplašināšanu ar nolūku tajā iekļaut visus radioraidītājus un uztvērējus. -Risinājums B3 ietver risinājumu B1, papildu noteikumu ieviešanu ar nolūku ņemt vērā dažas specifiskas tehnoloģijas, direktīvas darbības jomas ierobežošanu attiecībā uz radioraidītājiem un Komisijas pilnvarošanu atvieglot direktīvas piemērošanu un atrisināt palīgierīču savietojamības jautājumu. 4.3. Risinājumi C mērķa sasniegšanai -Risinājums C0 — nekādu jaunu ES pasākumu. -Risinājums C1 ietver pasākumus, kas nav leģislatīvi: vienota ES punkta izveidošana, kur pieprasīt eksperimentālās licences radioiekārtu izmantošanai; rīcības plāns, kas uzlabotu sadarbību starp regulatoriem, pilnvarotajām struktūrām un standartizācijas struktūrām; uzņēmumiem un MVU domāta informatīva kampaņa par radioiekārtu regulatīvo satvaru. -Risinājums C2 ietver risinājumu C1 un divus juridiskus grozījumus: īpašas pilnvaroto iestāžu kategorijas izveidošana, pievēršot uzmanību vēl inovatīvākām radioiekārtām, un centrālas ES struktūras izveidošana, kas pilnvarota atļaut ģeogrāfiski skaidri noteiktos apgabalos un laika periodos laist tirgū un izmantot ierobežotu radioiekārtu skaitu. 5. Ietekmes novērtējums Tika novērtēts, cik efektīvi šajos visos risinājumos tiktu sasniegti mērķi. Gaidāms, ka, labāk ievērojot direktīvas noteikumus, tiktu panākta pozitīva sociālā ietekme, t. i., uzlabota veselības aizsardzība un drošība, un labāka iekārtu darbība, kas nāktu par labu patērētājiem, uzņēmumiem un publiskajiem dienestiem. Ekonomiskā ietekme saistās ar iekšējā tirgus darbību, efektīvu spektra izmantošanu un administratīvajām izmaksām, ko rada šī direktīva, un dažiem inovācijas jautājumiem. Netika atklāta būtiska ietekme uz MVU. 5.1. Risinājumi A mērķa sasniegšanai: panākt labāku direktīvas noteikumu izpildi un ievērošanu Aptuveni puse dalībvalstu un liela daļa uzņēmēju[7] cer, ka JTR vienādošana (1. risinājums) būtiski ietekmēs noteikumu ievērošanu RTTI jomā. Liela daļa TUI uzskata, ka papildu ietekme uz noteikumu izpildes efektivitāti un noteikumu ievērošanu (risinājums A2) būs pozitīva, taču ierobežota. Risinājums A3 paredz noteikumu izpildes papildinstrumentu, jo nodrošinās ātru pieeju reģistrēto produktu tehniskajai dokumentācijai, kontaktdati saistībā ar produktiem būs pieejami tiešsaistē un tādējādi mazināsies noteikumu izpildes kavēšanās. Viena TUI aplēsa, ka vispārējais ieguvums laika/resursu ziņā, kas atvēlēts tirgus uzraudzībai, sasniegs līdz 10-15 %, kā arī reaģēšanas laiks samazināsies par vairākām nedēļām. Risinājuma A4, kurā pievērsta uzmanība tikai problemātiskām produktu kategorijām, ietekme efektivitātes ziņā arī būtu līdzīga kā risinājumam A3. Uzskata, ka risinājumā A3 negatīvā ietekme uz administratīvo slogu ir nopietnāka nekā pārējos risinājumos. 2010. gada publiskajā apspriešanā 32 % aptaujāto (taču tikai 12 % MVU) uzskatīja, ka ietekme ir ievērojama, turpretī par JTR saskaņošanu tā domāja tikai 10 %. Šķiet, pašreizējais pienākums pirms produkta laišanas tirgū izveidot tehnisko dokumentāciju bieži netiek pildīts. Ja tas tā ir, šīs informācijas vākšana, formatēšana un augšupielādēšana radītu ļoti ierobežotu papildu slogu. Risinājumā A4 papildu administratīvās izmaksas būtu vienīgi tajās produktu kategorijās, kuras jāreģistrē. Turpmāk tabulā apkopota minētā un cita veida ietekme. 1. tabula. A mērķa attiecīgo risinājumu salīdzinājums || Risinājuma iedarbīgums A mērķa sasniegšanai || Izmaksas un efektivitāte || Saskaņotība Risinājums A0 || 0 || 0 || 0 Risinājums A1 || +/++ Mērens — ievērojams || - Vairāk administratīvo prasību (īpaši importētājiem un izplatītājiem) || +++ JTR panāk lielāku saskaņotību ar jaunās pieejas tiesību aktiem Risinājums A2 || +/++ Salīdzinājumā ar risinājumu A1 ierobežota ietekme || -/+ Ražotāji uzskata, slogs palielinātos tikai nedaudz; TUI darba efektivitāte uzlabotos ierobežoti || +++/- JRT — tāpat / Neliela atkāpšanās no jaunās pieejas tiesību aktiem Risinājums A3 || +++ Papildu instruments lai efektīvi panāktu pienākumu izpildi un izglītotu uzņēmumus || --/++ Ražotāji uzskata, ka slogs būtiski palielinātos; Lielāka TUI darba efektivitāte; aplēstās investīcijas — 300 000 € || +++/-- JRT — tāpat / Atkāpšanās no jaunās pieejas tiesību aktiem Risinājums A4 || ++ Papildu instruments tikai problemātiskajām kategorijām || -/+++ Pretstatā risinājumam A3 rūpniecības nozarei slogs palielinātos nedaudz; Kopumā efektivitāte būtu lielāka nekā risinājumā A3 || +++/- JRT — tāpat / Atkāpšanās no jaunās pieejas tiesību aktiem pamatotos gadījumos 5.2. Risinājumi B mērķa sasniegšanai: izveidot labu juridisko pamatu ar nolūku īstenot pamatprasības 2. tabula. B mērķa attiecīgo risinājumu salīdzinājums - || Risinājuma iedarbīgums B mērķa sasniegšanai || Blakusefekti || Izmaksas un efektivitāte || Saskaņotība Risinājums B0 || 0 || 0 || 0 || 0 Risinājums B1 || ++ -Lielāka skaidrība || + -Lielāka atbilstība (A mērķis) || ++ Administratīvās prasības zināmā mērā samazinātos || ++ -Lielāka saderība ar citiem ES tiesību aktiem Risinājums B2 || ++/- -Skaidrāka direktīvas piemērošana konkrētām tehnoloģijām; -Vispārēja prasība par savietojamību ar palīgierīcēm, iespējams, nebūs piemērojama -Lielāka juridiskā noteiktība – RTTI ietver visus uztvērējus; -Uzlabota spektra aizsardzība – RTTI ietver visus nolūka radioraidītājus || +/- -Izvirzot normatīvās prasības par uztvērējiem, efektīvāka spektra izmantošana; -Vispārēja prasība par savietojamību ar palīgierīcēm, iespējams, kavēs inovāciju || -- -Papildu izmaksas sakarā ar vispārējo prasību par savietojamību -Zināmas papildu izmaksas par apraides uztvērējiem un nolūka radioraidītājiem, kas nenodrošina komunikāciju || Risinājums B3 || +++ -Komisijas pilnvaras atļauj reaģēt uz tehnoloģijas/tirgus/juridiskiem jautājumiem nākotnē; -Lielāka juridiskā noteiktība: EMC direktīva ietver visus uztvērējus un fiksētās līnijas termināliekārtas; -Uzlabota spektra aizsardzība – RTTI ietver visus nolūka radioraidītājus || - -Uztvērēju veiktspēja atkarīga no brīvprātīgiem standartiem; -3. panta 3. punkta pamatprasības nepiemēro vienkāršiem uztvērējiem, piem., Galileo uztvērējiem || +/- -Zināmas papildu izmaksas attiecībā uz nolūka radioraidītājiem, kas nenodrošina komunikāciju; -Zināms izmaksu samazinājums attiecībā uz “tikai uztveršanas” iekārtām un fiksētās līnijas termināliekārtām || ++ -Lielāka saderība ar citiem ES tiesību aktiem konkurences jomā -Īstenošanas pilnvaras atvieglo konsekventu direktīvas piemērošanu visā ES 5.3. Risinājumi C mērķa sasniegšanai: likvidēt tos normatīvos šķēršļus, kas kavē radioiekārtu inovāciju Gaidāms, ka risinājums C1 vairos uzņēmēju izpratni par regulējumu, paziņotās struktūras varēs vienkāršāk novērtēt inovatīvos produktus, un tiks panākts, ka jaunie produkti tiks iekļauti regulatīvajā satvarā ar mazāku kavēšanos. Risinājumā C2 centrālā ES struktūra samazinātu laiku, pēc kura inovatīvi produkti nokļūst tirgū; atsevišķos gadījumos pat par 1‑2 gadiem. Ražošanas nozare nelabprāt veic investīcijas uz pagaidu atļauju pamata. Centrālā ES struktūrā pilnu darba laiku būtu jānodarbina, vismaz[8], 10 personas. Attiecībā uz valstu kompetenci šajā jomā šīs struktūras pilnvaras rada jautājumu par subsidiaritāti. Turpmāk tabulā apkopota minētā un cita veida ietekme. 3. tabula. C mērķa attiecīgo risinājumu salīdzinājums || Risinājuma iedarbīgums C mērķa sasniegšanai || Papildefekti || Izmaksas un efektivitāte || Saskaņotība Risinājums C0 || 0 || 0 || 0 || 0 Risinājums C1 || + -Pakāpeniski samazinās normatīvo aktu radīti kavējumi piekļuvei tirgum || || + -Pakāpeniski uzlabojas efektivitāte || + -Saskaņotāka pašreizējā institucionālās kārtība Risinājums C2 || +/++ -Lielāka "speciālo" PI atzinumu ticamība; -Būtiski samazinās normatīvo aktu radīti kavējumi piekļuvei tirgum; -Pagaidu atļaujas nepiesaista investīcijas || -- -Speciāla PI kategorija var kropļot konkurenci PI starpā; -Grūtības atcelt pagaidu atļaujas || -- Ievērojamas izmaksas: -Speciālas PI kategorijas jauna akreditācija; -Jauna kompetenču centra izveidošana; -Lielas izmaksas iepriekš apstiprinātu iekārtu atsaukšanai || -- -Divi dažādi atļauju piešķiršanas regulējumi; -Rodas subsidiaritātes jautājumi 6. Risinājumu salīdzinājums. Vēlamais risinājums Risinājums A1 palielinātu atbilstību, un administratīvās izmaksas palielinātos ierobežoti. Risinājumā A2 ražotāju reģistrēšanai būtu tikai ierobežota pievienotā vērtība. Risinājums A3, kas paredz pilnīgu produktu reģistrāciju, ir iedarbīgs papildinstruments, kas uzlabotu tirgus uzraudzības efektivitāti, taču ražošanas nozare to uzskata par ievērojamu papildu slogu. Risinājums A4 sniedz elastīgu un samērīgu pieeju: saskaņot ar jauno tiesisko regulējumu un ieviest produktu reģistrāciju, kas atbilstības nolūkā nepieciešama dažās specifiskās produktu kategorijās. Lai sasniegtu A mērķi, tādējādi vēlams īstenot risinājumu A4. Risinājumā B1 tiek panākts precizēts un vienkāršots regulējums, samazināts slogs un uzlabota saskaņotība. Risinājums B2 vēl vairāk precizē un uzlabo juridisko pamatu attiecībā uz atsevišķām specifiskām tehnoloģijām, nolūka radioraidītājiem un uztvērējiem. Prasības par uztveršanas veiktspēju panāk efektīvāku frekvenču spektra izmantošanu, tomēr arī rada papildu izmaksas. Risinājumā B3 tiek precizēts, kā direktīva piemērojama pašreizējiem un nākamajiem konkrētajiem gadījumiem, izvirza skaidrus kritērijus RTTI direktīvas darbības jomai pretstatā EMS direktīvas darbības jomai, un tiek samazinātas vai novērstas izmaksas. Lai sasniegtu B mērķi, tādējādi vēlams īstenot risinājumu B3. Risinājumā C1 tiktu pakāpeniski samazināts laiks, pēc kura produkti nokļūst tirgū, un kāpināta uzņēmēju, regulatoru un citu struktūru darbības efektivitāte. Risinājumā C2 produkti tirgū nokļūtu īsākā laikā, tomēr rastos būtiskas papildu izmaksas, kā arī daži administratīvi trūkumi. Lai sasniegtu C mērķi, tādējādi vēlams īstenot risinājumu C1. Kopumā gaidāms, ka vēlamie risinājumi palielinās atbilstību, juridisko noteiktību, veiksmīgāku un konsekventāku direktīvas piemērošanu, vispusīgāk novērsīs kaitējumu nodarošus traucējumus un uzņēmējiem uzliks mazāku papildu slogu. Izņemot risinājuma A4 un B3 panākto sinerģiju, kas paskaidrota 7. nodaļā, citas savstarpēji papildinošas iedarbības starp vēlamā risinājuma trim elementiem nav gaidāmas. Tādēļ uzskata, ka nav nepieciešams vēl viens pasākumu kopuma padziļināts novērtējums. Ietekmes novērtējuma noslēgumā nav nekādu liecību par to, ka izraudzītie risinājumi varētu radīt nesamērīgu slogu mazajiem un vidējiem uzņēmumiem. Tādēļ nekas neliecina, ka mazajiem un vidējiem uzņēmumiem būtu nepieciešamu īpaši pasākumi, lai nodrošinātu atbilstību proporcionalitātes principam. 7. Uzraudzība un vērtēšana Turpmāk tabulā apkopoti panākumu pamatrādītāji attiecībā uz mērķiem, kurus vēlas sasniegt ar direktīvas pārskatīšanu. 4. tabula. Panākumu pamatrādītāji || Rādītājs || Pieeja Atbilstība || Atbilstības līmenis || Regulāri dalībvalstu ziņojumi Administratīvā vienkāršošana un juridiski pielāgojumi || Radītās administratīvās izmaksas un slogs, interpretācijas jautājumu skaits || Regulāra informācijas apmaiņa ar ieinteresētajām personām Regulatīvi šķēršļi inovācijai || Inovāciju ieviešanas uztvertais vienkāršums || Regulāra informācijas apmaiņa ar ieinteresētajām personām Saskaņā ar priekšlikumu dalībvalstīm ir pienākums divas reizes gadā iesniegt Komisijai ziņojumus par direktīvas piemērošanu, kurā būtu informācija par atbilstības līmeni direktīvas noteikumiem. Komisija paredz regulāri pārskatīt šīs direktīvas darbību un pēc tam par to reizi piecos gados ziņot Eiropas Parlamentam un Padomei. [1] RTTI = radioiekārtas un telekomunikāciju termināla iekārtas [2] Direktīva 1999/5/EK, OV L 91, 7.4.1999., 10.–28. lpp. [3] No RTTI direktīvas darbības jomas izslēgta tāda ar radio sakariem nesaistīta telekomunikāciju infrastruktūra kā komutācijas sistēmas. [4] http://ec.europa.eu/enterprise/sectors/rtte/chargers/index_en.htm. [5] Direktīva par elektromagnētisko savietojamību (Direktīva 2004/108/EK). [6] Eiropas Savienības Oficiālais Vēstnesis. [7] Publiskās apspriešanas laikā 2010. gadā 71 % aptaujāto (šai jautājumā TUI netika aptaujātas) sagaidīja, ka JTR vienādošana noteikumu ievērošanu ietekmēs vidēji vai ievērojami. [8] Salīdzinājumam: ECO, CEPT sekretariātā nodarbinātas 14 personas, ieskaitot 7 speciālistus.